แนวโน้มหุ้นแกว่งผันผวนในกรอบจำกัด
นักวิเคราะห์ประเมินตลาดหุ้นไทยวันนี้ดัชนีแกว่งตัวผันผวนในกรอบจำกัดเคลื่อนไหวบวกลบสลับกัน เล็งแรงหนุนจากเก็งงบฯ Q1/56
10 พ.ค. 2556

นักวิเคราะห์ประเมินตลาดหุ้นไทยวันนี้ดัชนีแกว่งตัวผันผวนในกรอบจำกัดเคลื่อนไหวบวกลบสลับกัน เล็งแรงหนุนจากเก็งงบฯ Q1/56
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยวันนี้คาดว่าดัชนีอาจมีการแกว่งตัวผันผวนในกรอบจำกัด เคลื่อนไหวในแดนบวกและลบสลับกันในระหว่างวัน จากแรงขายทำกำไรที่ตลาดในช่วงที่ผ่านมาขึ้นมาติดต่อกัน แต่การประกาศผลประกอบการในไตรมาส 1/56 จะเป็นแรงหนุนให้กับหุ้นเป็นรายตัว 
นอกจากนี้ตลาดโลกเมื่อคืนนี้ดัชนีบวกลบเล็กน้อย จากแรงขายทำกำไรออกมาเล็กน้อยในช่วงที่ตลาดเพิ่มขึ้นก่อนหน้านี้ แต่มีปัจจัยหนุนของตัวเลขการว่างงานของสหรัฐฯออกมาดีกว่าที่ตลาดคาดการณ์ไว้ โดยตัวเลขการว่างงานสหรัฐฯต่ำสุดในรอบ 5 ปี
ส่วนตลาดหุ้นอื่นในภูมิภาคเอเชียช่วงเช้าบวกลบสลับกัน โดยมีตลาดหุ้นของญี่ปุ่นดัชนีบวกมากที่สุด จากเงินเยนอ่อนค่ามากกว่า 100 เยนต่อดอลลาร์สหรัฐฯ พร้อมให้แนวต้าน 1,625-1,630 จุด แนวรับ 1,605-1,610 จุด